हमहूँ पढ़बै मैथिली (बाल कविता)
हे ऐ बहिनजी, यौ मास्टरजी,
हमहूँ पढ़बै मैथिली ।
 हिन्दी, ईंग्लिश, जर्मन सीखबै,
पर ने बिसरबै मैथिली । ।
 मैथिली बाजथि दादा - दादी,
नाना - नानी मैथिली ।
 बाहर जा कऽ माम बिसरलाह,
मामी बिसरलीह मैथिली । ।
 कक्का - काकी जखन बजै छथि,
हिन्दी फेंटल मैथिली ।
 बौआ - बुच्चीक मोन होइछ पर,
सीखितहुँ हमहूँ मैथिली । ।
 तेँ टीचरजी हमरा पढ़बू,
हम्मर भाषा मैथिली ।
 मीठगर छी बड़ मैथिली । ।
 गणित - ज्ञान - विज्ञानक भाषा,
जखनहि होयत मैथिली ।
 बुझबामे भाङ्गठ नञि होयत,
अप्पन भाषा मैथिली । ।
 30 JULY 2015 कऽ प्रकाशनार्थ "मिथिला दर्शन" केर सम्पादकीय कार्यालयकेँ प्रेषित ।
 तत्पश्चात,
मैथिली पाक्षिक इण्टरनेट पत्रिका "विदेह" केर 216म अंक (15 दिसम्बर 2016) (वर्ष 9, मास 108, अंक 216) केर "बालानां कृते" स्तम्भमे प्रकाशित । 